Televizorul care costă cât un apartament. Cu ce noutăți vine.
LG a prezentat prototipul primului televizor cu ecran flexibil. Cu o apăsare de buton, ecranul plat se curbează. Ecranul este folosit și ca difuzor, iar sunetul iese direct din ecran.
2020 a adus primul televizor cu ecran rulabil de la LG. Spectaculos, într-adevăr, dar destul de scump, ca orice tehnologie abia apărută. Totuși, primele televizoare flat screen costau cam cât o mașină.2021 trebuie să ne uimească. Și o va face, cel puțin din punct de vedere al tehnologiei. Va fi lansat primul televizor cu ecran flexibil. Vincent, de la HDTV Test face o scurtă prezentare."Aici îl vezi plat, dar dacă apăs butonul, se transformă în ecran curbat, foarte util pentru jocuri, dacă vrei o experiență mai completă."Și nu e singura inovație cu care vine televizorul. Ecranul va fi folosit pe post de membrană, iar sunetul va fi ieși direct din ecran. Rata de refresh nu e spectaculoasă deocamdată – 120 de Herți.Samsung sau Sony oferă televizoare cu rate superioare, dar nu pe ecrane flexibile. Despre preț nu am aflat încă nimic, dar ținând cont că televizorul rulabil de la LG costă 87.000 de dolari, ar trebui să ne aștepăm la o cifră asemănătoare.